als_Latn dik_Latn sag_Latn
Kjo dosje do t’u përcillet menjëherë operatorëve ekonomikë të parakualifikuara, të cilët do të kenë një kohë ligjore të paraparë për dorëzimin e ofertave të tyre në Ministrinë e Infrastrukturës, për të kaluar më pas në fazat tjera të vlerësimit dhe të shpalljes së operatorit ekonomik fitues për ndërtimin e kësaj autostrade, njofton Ministria e Infrastrukturës.
Afati i dorëzimit të ofertave do të jetë 45 ditë nga dita kur operatorëve ekonomikë do t’u përcillet dokumentacioni, ndërsa afati për realizimin e projektit, i paraparë me planin dinamik, është 42 muaj.
Autostrada Prishtinë-Hani i Elezit do të këtë gjatësi prej 60 kilometrash dhe do të jetë e ndarë në tri segmente.
Ministri i Infrastrukturës, Fehmi Mujota, tha se Ministria e Infrastrukturës në vazhdimësi do të insistojë në cilësinë e lartë të punëve dhe në transparencë permanente gjatë të gjitha fazave të realizimit të këtij projekti të madh dhe të rëndësishëm./Kosovapress/
als_Latn als_Latn als_Latn als_Latn